cyanic-selkie/wikianc huggingface dataset:
Jenny Castro
Jenny Castro Bravo (s. 29. helmikuuta 1976) on venezuelalainen taitouimari. Hän osallistui Virginia Ruízin kanssa vuoden 2000 olympialaisten parikilpailuun, jossa pari oli karsinnan 21. paras jääden pois finaalista. Castron ja Ruízin taakse jäi karsinnassa vain kolme joukkuetta.
Humaania Päihdepolitiikkaa
Yhdistyksen päämääränä on edistää haittojenvähentämispolitiikkaa, joka painottuu päihteiden käytön rankaisemisen sijasta ehkäisevään päihdetyöhön ja hoitoon. Yhdistys haluaa tuoda vaihtoehtoisia näkemyksiä nykyiseen suomalaiseen huumekeskusteluun esittämällä vaihtoehdon nollatoleranssipolitiikalle.
2. syyskuuta
Kuolleita
Katso myös: kalenteri ~ 1. syyskuuta, 3. syyskuuta
Antti Laukkarinen
Ura
Laukkarisen teatterirooleja ovat olleet muun muassa Kauppamatkustajan kuoleman Stanley ja nimiosa Ahti Karjalaisesta kertovassa näytelmässä. Komediateatteri Arenan näytelmässä Spede ja kumppanit Laukkarisella oli Speden rooli. Produktion ohjasi Santeri Kinnunen. Laukkarinen näytteli Arenassa myös teoksessa Paukkurauta-Tarja ja Huuliharppukostaja ohjaajanaan Ere Kokkonen. Juhani Ahon pienoisromaaniin perustuvassa näytelmässä Rautatie Laukkarinen tulkitsi miespääosan eli Matin. Näyttämönä oli Raahen Kesäteatteri.
Näyttämöuransa rinnalla Laukkarinen on toiminut Avohaava-yhtyeen laulusolistina, yhtyeen tyylilajina on punk. The Muddyboys -nimisessä kevyen musiikin kokoonpanossa hän laulaa puolestaan englanninkielistä rock'n'rollia. Laukkarisen ääniala on korkea baritoni.
Jarmo Manninen
Hyökkääjänä pelannut Manninen edusti urallaan Porin Ässiä, Ilves-Kissoja, Turun Palloseurassa sekä Porin Pallo-Tovereita. Hän voitti TPS:ssa Suomen mestaruuden 1975. Kaikkiaan Manninen pelasi kahdeksan pääsarjakauden aikana 156 ottelua, joissa hän teki 57 maalia.
Carolyn Kizer
Carolyn Ashley Kizer (10. joulukuuta 1925 Spokane, Washington – 9. lokakuuta 2014 Sonoma, Kalifornia ) oli yhdysvaltalainen runoilija. Hän kirjoitti teoksensa usein feministisestä näkökulmasta. Vuosina 1965–1966 hän työskenteli Pakistanissa.
Arkalochórin kirves
Kirjoitus
Oikealta vasemmalle ja ylhäältä alas luettuna merkit ovat:
SX Arietis -muuttuja
SX Arietis -muuttuja on kuumempi versio Alfa2 Canum Venaticiorum -muuttujasta. Näiden muuttuvien tähtien valonvaihtelu on alle 0,1 magnitudia. Tähden pyöriessä vaihtelee kirkkauden lisäksi magneettikenttä ja spektriviivat, joiden mukana heliumin määrä. Voimakas magneettikenttä siirtää heliumia tiettyihin kohtiin. Näiden tähtien spektrityyppi on B0p -- B9p, ja ne ovat ns. helium-muuttujia.
Maxine Kumin
pienoiskuva|Maxine Kumin vuonna 1974. Maxine Kumin (6. kesäkuuta 1925 Philadelphia, Pennsylvania – 6. helmikuuta 2014 Warner, New Hampshire) oli yhdysvaltalainen kirjailija, joka tunnetaan varsinkin runoudestaan. Eräs tunnetuimmista kokoelmista on Up Country, joka toi kirjoittajalleen vuonna 1973 Pulitzer-palkinnon. Kuminille myönnettiin lisäksi Ruth Lillyn runouspalkinto.
Johnny Otis
Shuggie Otis on Johnny Otisin poika.
Tesfaye Tola
Tolan suurin saavutus on Sydneyn olympialaisten maratonkilpailun kolmas sija vuonna 2000 ajalla 2.11.10. Seuraavan vuoden yleisurheilun MM-kisoissa hän oli neljäs. Vuonna 2001 hän sijoittui puolimaratonin maailmanmestaruuskilpailuissa viidenneksi ajalla 1.00.24.
Opportunismi
Työväenliikkeessä opportunismilla on tarkoitettu porvarillisen yhteiskunnan pelisääntöihin mukautumista tai teoreettisten virtausten sokeaa seuraamista, joskin kommunistit ovat lanseeranneet käsitteet vasemmisto- ja oikeisto-opportunismi.
Vivienne Wallington
Wallington aloitti kirjoittamisen jo hyvin varhain, ja koulun päättyessä hänellä oli kirjoitettuna useita novelleja, joista osa kuvitettuina, ja lisäksi näytelmiä, runoja, lastenromaaneja sekä pitkiä jatkokertomuksia, joita hän viikoittain kirjoitti ystävilleen. Hän opiskeli musiikkia ja valmistui kirjastonhoitajaksi.
Kaustari
Kaustarissa sijaitsee Kaustarin koulu, jossa on esikoulu ja opetusta luokille 1–2. Kaustarissa on myös Kaustarin päiväkoti. Muut lähistöllä sijaitsevat koulut ovat Torkinmäen koulu ja ruotsinkielinen Villan koulu.
Adygeia
Osana Venäjän federaatiota
Neuvostoliiton alettua hajota Adygeiden autonominen alue julistautui Adygean tasavallaksi 3. heinäkuuta 1991 ja jäi Venäjän federaation yhteyteen. Tasavallan ensimmäiseksi presidentiksi valittiin tammikuussa 1992 Aslan Džarimov. Presidentti, Hazret Sovmen, valittiin 13. tammikuuta 2002 ja hänen seuraajansa Aslan Thakušinov vuoden 2006 lopussa.
Maantiede
Maa on mustanmullan aluetta ja siellä kasvaa runsaasti mäntyvaltaista metsää. Metsät peittävät lähes 40 prosenttia maan pinta-alasta.
Talous
Maatalous on yhä tärkeä elinkeino Adygeissa. Maatalous tuottaa vehnää, maissia, auringonkukkia, teetä, sokerijuurikasta, punajuurta, tupakkaa, vihanneksia ja viiniä. Lisäksi harjoitetaan karjataloutta (nautoja, lampaita ja sikoja) ja mehiläistentarhausta. Osa maanviljelysalueista on keinokastelun varassa. Tärkeitä teollisuudenaloja ovat metsä-, puunjalostus-, elintarvike- ja koneenrakennusteollisuutta. Tasavalta tuottaa myös maakaasua.
Kaan Ayhan
Seurajoukkueura
Ayhan edusti juniorivuosista alkaen vuoteen 2016 saakka kotikaupunkinsa Gelsenkirchenin Schalke 04:ää. Vuonna 2013 hän pelasi seuran kakkosjoukkueessa kolme ottelua. Hän debytoi Bundesliigassa lokakuussa 2013 FC Augsburgia vastaan tultuaan vaihdosta kentälle. Ensimmäisen bundesliigamaalinsa Ayhan teki toukokuussa 2014 SC Freiburgia vastaan.
Eimo
Lunastustarjouksella pörssistä
Eimo Oy:n osakekannan osti vuonna 2003 taiwanilainen Hon Hai Precision Industry Co., Ltd., joka tunnetaan myös nimellä Foxconn. Eimon nimi vaihtui Foxconn Oy:ksi. Hon Hai myi vuonna 2004 Foxconn Oy:n Laitilan tehtaan sen toimivalle johdolle, Laitilan tehtaan tehdaspäällikkö Mikko Koivistolle ja myyntipäällikkö Kauko Kämäräiselle, sekä ulkopuoliselle Keijo Parviaiselle ja turkulaiselle pääomasijoitusyhtiö Aboa Venture Management Oy:lle. Omistus jakaantui tasan neljän omistajan kesken. Uuden yrityksen nimeksi tuli Coreplast Laitila Oy, ja sen toimitusjohtajaksi valittiin Koivisto, myyntijohtajaksi Kämäräinen ja tuotantojohtajaksi Parviainen. Yritys aloitti toimintansa 12. lokakuuta 2004. Foxconnille jäi Hollolan ja Lahden tehtaat.
Parhaimmillaan Foxconnin Suomen tehtailla työskenteli noin 1300 henkilöä (2004). Foxconn alkoi kehittää voimakkaasti Unkarin toimintoja ja Suomen toimintoja pyrittiin saneeraamaan.
Toisen Suomen tehtaan lakkauttaminen
29. elokuuta 2005 Hollolan kunnanhallitus päätti hakea sisäasiainministeriön tarveharkintaista apua, ns. "kuntien köyhien apua" Foxconnin vuoksi menetettävien verotulojen korvaamiseksi.
Neilikkavallankumous
Vallankumouksen jälkeen
Vallankumouksen jälkeen Portugali vetäytyi siirtomaistaan. Angola, Mosambik, Guinea-Bissau, Kap Verde, Itä-Timor ja São Tomé ja Príncipe itsenäistyivät vuosina 1974–1975. Tuhansia poliittisia vankeja vapautettiin, ja päätettiin maareformin toteuttamisesta (15.4.1975), jonka tarkoituksena oli uudistaa Etelä-Portugalin lähes feodaalinen maanomistus. Viikko vallankumouksen jälkeen maassa vietettiin ensimmäisen kerran laillisesti toukokuun 1. päivää eli työn päivää, suomalaisittain vappua. Sitä oli Lissabonissa juhlimassa miljoona ihmistä. Vasemmistoradikaalit kokoontuivat Lissaboniin kaikkialta Euroopasta.
Triuraanioktaoksidi
Triuraanioktaoksidi (myös uraani(V,VI)oksidi tai uranyyliuranaatti) on uraanin epäorgaaninen yhdiste hapen kanssa, jossa uraani esiintyy hapetusluvuilla +V tai +VI. Se on eräs uraanin oksideista, ja sen rakennekaava on U3O8. Se on uraanirikasteen (ns. yellow cake) pääasiallinen ainesosa (n. 70–90 painoprosenttia). Se on stabiilimpia uraanin oksideista, koska muilla oksideilla on taipumusta hapettua triuraanioktaoksidiksi.
AM Herculis -tähti
DQ Herculis -tähdet
DQ Herculis -tähdet ovat puolipolareita. Näissä magneettikenttä on 1–10 miljoonaa gaussia eli pienempi kuin AM Herculis -tähdissä. Kertymäkiekko syntyy seuralaistähdestä virtaavasta kaasusta. Magneettikenttä on liian heikko hidastaakseen valkean kääpiön pyörimistä, jotta se voisi lukkiutua seuralaistähden kiertoaikaan. Magneettikenttä ei hajota kertymäkiekkoa mutta ohjaa kaasun tiettyihin kohtiin tähden navoille. Kaasu virtaa valkeaan kääpiöön lyhintä mahdollista reittiä pitkin. DQ Herculis -tyyppi on saanut nimensä DQ Herculisin eli Nova Herculis 1934 mukaan.
Bahuvriihi
Bahuvrīhi on sanskritin kielen sana, ja siihen liittyvä kielioppitermi on saanut alkunsa intialaisen kielitieteilijä Pāṇinin tutkimuksista. Bahuvrīhi on itsekin bahuvriihi. Sen alkuosan bahu merkitys on ’paljon’, ja vrīh tarkoittaa riisiä. Kokonaisuudessaan kyseinen yhdyssana merkitsee rikasta.
Texas
Maantiede
Texasin osavaltion ilmasto on vaihteleva sen suuren koon vuoksi. Samana talvipäivänä voi Rio Granden suulla olla 30 astetta lämmintä ja Texas Panhandlen alueella lumimyrsky. Ilmasto on pääsääntöisesti lämmin ja kuiva. Vuotuiset keskimääräiset sademäärät ovat suurimpia Meksikonlahden rannalla ja osavaltion itäosassa. Sademäärät vähenevät länteen päin mentäessä. Itäosassa ilmasto on melko kostea ja länsiosassa ilmasto on hyvin kuiva. Lämpötilat ovat Texasissa kesäaikaan korkeita (yli 30 celsiusastetta) ja kesä on kestoltaan pitkä. Talvet ovat lämpimiä, lämpötila voi pysytellä yli 15 celsiusasteen keskitalvella.
Vuoden lämpimimmät kuukaudet ovat heinäkuu ja elokuu, jolloin keskimääräinen ylin lämpötila Austinissa on noin 35 astetta. Keskimääräinen alin on siellä kylmimmillään tammikuussa 2,9 astetta.
Terveydenhoito ja lääketieteellinen tutkimus
Joitakin akateemisista ja tutkimuksellista terveysinstituutioista ovat Baylor College of Medicine, University of Texas Health Science Center at Houston, ja The University of Texas M. D. Anderson Cancer Center. M. D. Anderson Cancer Center on laajalti tunnustettu yhtenä maailman tuottavimmista ja korkeatasoisimmista akateemisista instituutioista, jotka ovat keskittyneet syöpäpotilaiden hoitoon, tutkimukseen, koulutukseen sekä syövän ennaltaehkäisyyn.
Muita huomattavia terveydenhoidon ja lääketieteellisen tutkimuksen keskuksia osavaltiossa ovat South Texas Medical Center, San Antoniossa, ja UT Southwestern Medical Center, Dallasissa.
Koulutus
thumb|West Texas A&M University Canyonin kaupungissa, Texasissa. Texasin yliopistojärjestelmä, jonka loi Texasin perustuslaki vuonna 1876, sisältää yhdeksän akateemista yliopistoa ja kuusi terveysinstituutiota. Järjestelmään kirjautui vuonna 2004 yhteensä 182 752 opiskelijaa tehden siitä Yhdysvaltain laajimman korkeakoulutusjärjestelmän. Suurimmassa yliopistossa, University of Texas at Austin, on 50 000 opiskelupaikkaa, joista 11 000 jatko-opiskelijoille.
Soudal-Quick Step
Etappikilpailut
Etappikilpailuista Bettini voitti Tirreno–Adriaticon 2004, Allan Davis Tour Down Underin 2009, Zdeněk Štybar Eneco Tourin 2013 ja Niki Terpstra saman kilpailun 2016. João Almeida voitti Puolan ympäriajon 2021. Remco Evenepoel voitti Puolan ympäriajon 2020 ja Espanjan ympäriajon 2022. Italian ympäriajon pistekilpailun ovat voittaneet Mark Cavendish 2013, Fernando Gaviria 2017 ja Elia Viviani 2018, Ranskan ympäriajon mäkikirikilpailun Julian Alaphilippe 2018 sekä pistekilpailun Sam Bennett 2020 ja Mark Cavendish 2021. Espanjan ympäriajon pistekilpailun voitti Fabio Jakobsen 2021.
Dan Simmons
Dan Simmons (s. 4. huhtikuuta 1948 Peoria, Illinois) on yhdysvaltalainen kauhu-, fantasia- ja tieteiskirjailija, jonka tunnetuin teos on Hugo-palkinnon ja Tähtivaeltajan voittanut Hyperion (1989) ja sen seuraaja Hyperionin tuho. Samaan sarjaan kuuluvat myös teokset Endymion ja Endymionin nousu. Simmons sekoittaa scifiä, fantasiaa ja kauhua jopa samassa teoksessa.
Simmons suoritti Bachelor of Arts -tutkinnon englannin kielestä Wabash Collegessa 1970 ja seuraavana vuonna Master in Education -tutkinnon Washingtonin yliopistossa Missourin osavaltion St. Louisissa.
Laidunkivikyyhky
Laidunkivikyyhky (Geophaps scripta) on kyyhkyihin kuuluva lintulaji. Lajia tavataan Australian koillisosista.
Sepp Herberger
Herberger toimi Saksan maajoukkueen päävalmentajana vuodesta 1936 vuoteen 1964 sekä johti joukkuetta MM-kisoissa vuosina 1938, 1954, 1958 ja 1962. Hän johdatti Saksan sen ensimmäiseen maailmanmestaruuteen vuonna 1954.
Pursupikkumittari
Elinympäristö ja elintavat
Lajia tavataan pääasiassa isovarpurämeillä sekä niiden laita-alueilla. Levinneisyysalueen pohjoisosassa laji lentää myös kuivilla kankailla, suopursua kasvavilla paljakan osilla ja tunturikoivikossa.
Rauan Isalijev
Kazakstanin maajoukkueessa Isalijev debytoi kaudella 2006-07. Hän on saavuttanut kolmesti maailmanmestaruuspronssia.
Kiimaiset poliisit
Vastaanotto
Tuottaja Jori Hulkkonen kirjoitti kolumnissaan Turun Sanomissa vuonna 2012, että yksi sarjan pääosissa olevista näyttelijöistä on kieltänyt uusintojen esittämisen sekä kaupallisen julkaisun. Kiimaisten poliisien tuottajan Reima Kekäläisen mukaan kyseinen näyttelijä olisi Merja Larivaara. Ilta-Sanomien vuonna 2022 haastattelema Larivaara kuitenkin kiisti asian. Helsingin Sanomien haastattelussa vuonna 2018 Larivaara sanoi, että ”jos jonkin asian voisi toivoa tekemättömäksi, se olisi Kiimaiset poliisit”.
Pistolapio
pienoiskuva|160px|Pistolapio nojaamassa seinään. Pistolapio on joko teräsputki- tai puuvartinen maankaivuun tarkoitettu käsityökalu. Pistolapion terä on tehty jousiteräksestä loivasti kourumaiseksi ja myös loivasti teräväkärkiseksi. Kärkimäisen muotonsa vuoksi terä uppoaa helpommin kovempaankin maahan. Terän uppoamista auttaa lisäksi jalalla polkaisu, jota varten terän yläreuna on taivutettu laipalle polkaisua varten. Varren yläpää on varustettu käsikahvalla. Joskus, harvemmin, varren alapäähänkin laitetaan toinen kahva toiselle kädelle, mutta se puuttuu perusversiosta. Pistolapion terän kiinnitys varteen tehdään yleensä niittaamalla. Terän kiilamainen teroitettu kärki katkoo hyvin pienempiä juuria ja paloittelee ruohotuppaita. Terän raaka-aine ja kourumainen muoto sallii kaivannassa melkoisia taivutuksia.
Team Jumbo-Visma
Suomalainen Jukka Vastaranta kilpaili vuosina 2003–2004 Rabobank Development Team -tallissa ja vuosina 2005-2006 Rabobankin ProTour-tallissa.
Bobby Bland
Blandin suosion huippukausi ajoittui vuosiin 1957–1966, jolloin hän oli yksi suosituimmista rhythm & blues -artisteista USA:n mustan väestön keskuudessa, ja hänellä oli myös runsaasti jäljittelijöitä. Hänen suosituimpia kappaleitaan olivat edellä mainittujen lisäksi mm. "I'll Take Care of You" (1959), "Cry Cry Cry" (1960), "I Pity the Fool" (1961)", "Don't Cry No More" (1961), "That's the Way Love Is" (1963), "Call On Me" (1963), "Share Your Love With Me" (1964), "Ain't Nothing You Can Do" (1964), "Ain't Doin' Too Bad" (1964) ja "These Hands (Small But Mighty)" (1965). Kaikkiaan hänellä oli urallaan 37 Billboardin pop-singlelistalla sadan suosituimman joukkoon yltänyttä kappaletta ja 63 listanoteerausta vastaavalla r&b-listalla. Monilla hänen menestyslevyillään oli merkitty tekijäksi Deadric Malone, joka oli Duke-levy-yhtiön omistajan Don Robeyn käyttämä salanimi: todellisuudessa kappaleet oli ostettu kertakorvausta vastaan useilta eri säveltäjiltä.
Bland valittiin vuonna 1992 Rock and Roll Hall of Fameen, ja vuonna 1997 hän sai Grammyn elinikäisistä saavutuksistaan musiikin alalla.
Montreal Expos
Montreal Expos (ranskaksi Les Expos de Montréal) oli baseballseura Montréalista, Quebecin provinssista Kanadasta. Se pelasi MLB-liigassa vuosina 1969–2004. Expos oli osa National Leagueta.
Heimo (biologia)
Heimo on eliöiden tieteellisen luokittelun yksikkö, joka on laajempi kuin suku, mutta suppeampi kuin lahko. Jokaiseen lahkoon kuuluu siis yksi tai useampi heimo, jokaiseen heimoon yksi tai useampi suku ja jokaiseen sukuun yksi tai useampi laji.
Luokka (biologia)
Esimerkiksi selkärankaiset muodostavat eläinten erään alajakson (pääjakso: selkäjänteiset), johon kuuluvia luokkia ovat kalat, sammakkoeläimet, matelijat, linnut ja nisäkkäät. Myös niveljalkaiset on pääjakso, johon kuuluvia luokkia ovat esimerkiksi hyönteiset ja äyriäiset.
Tiedän, etten tiedä mitään
Merkitys
Yleisin, paradoksin sisältävä kreikankielisen ilmaisun oída ouk eidós käännös ”tiedän, etten tiedä mitään” ei itse asiassa tavoita lausuman varsinaista ydintä. Kirjaimellisesti kreikankielinen ilmaisu tarkoittaa ”tiedän ei-tietävänä” tai ”tiedän, että en tiedä”. Näin alkuperäisessä lauseessa ei väitetä, ettei sanoja tietäisi mitään. Sen sijaan siinä analysoidaan sitä, mitä tietäminen tarkoittaa. Lisäksi annetaan ymmärtää, ettei mitään voida tietää ehdottomalla varmuudella.
Sokrateen lausumasta ei kuitenkaan voida johtaa sitä, ettei hänellä olisi ollut mitään mielipiteitä: hänellä oli selvästi etiikkaa koskevia mielipiteitä, kuten että on parempi tulla kohdelluksi epäoikeudenmukaisesti kuin tehdä itse väärää, että hyveet ovat kaikki eräänlaista tietoa eikä niitä voida erottaa toisistaan, ettei hyvää ihmistä voida vahingoittaa, että kuolema ei ole mitään pahaa, ja niin edelleen.
Natalja Naryškina
Natalja Kirillovna Naryškina (1. syyskuuta 1651 Moskova – 4. helmikuuta 1694 Moskova) oli Venäjän tsaarin Aleksei Mihailovitšin toinen vaimo ja Pietari Suuren äiti. Hän toimi alaikäisen poikansa Pietarin sijaishallitsijana lyhyen aikaa vuonna 1682.
LabVIEW
Labview (tulee sanoista Laboratory Virtual Instrument Engineering Workbench) on National Instrumentsin tekemä ohjelmointiympäristö, joka perustuu graafiseen G-kieleen. Siitä on saatavissa versiot Windowsiin, Linuxiin, Maciin, Solarikseen ja joillekin PDA-laitteille. Labview-ohjelmat ovat siirrettävissä eri käyttöjärjestelmien välillä, ottaen huomioon tietyt rajoitukset, kuten vaaditut ActiveX-komponentit. Muista eroista esimerkiksi erilaiset tiedostopolut sovitetaan käsin .ini-tiedoston avulla tai tunnistamalla käyttöjärjestelmän automaattisella työkalulla.
Natalja Naryškina
Fjodorin kuoleman jälkeen vuonna 1682 Joakim siirsi kruunun alaikäiselle Pietarille ja ohitti Fjodorin psyykkisesti vammaisen veljen Iivanan. Nataljasta tuli sijaishallitsija. Miloslavskit eivät kuitenkaan tyytyneet ratkaisuun vaan rohkaisivat henkivartijakaartien streltsejä kapinaan. Useiden Naryškinin perheen edustajien kuoltua suku tunnusti Iivanan ja Pietarin yhteishallitsijoiksi. Iivana V:sta tuli muodollinen vanhempi hallitsija ja Sofia Aleksejevnasta hänen sijaishallitsijansa.
John Lyng
John Daniel Fürstenberg Lyng (22. elokuuta 1905 – 18. tammikuuta 1978) oli norjalainen konservatiivipuolueen poliitikko, joka toimi Norjan pääministerinä vajaan kuukauden elo–syyskuussa 1963 neljän puolueen kokoomushallituksessa. Se oli Norjan ensimmäinen hallitus 28 vuoteen, jota ei johtanut työväenpuolueen edustaja. Vuosina 1965–1970 Lyng toimi ulkoministerinä.
Luhtasara
Luhtasara Suomessa
Suomessa luhtasara on yleinen koko maassa paitsi aivan Pohjois-Lapissa. Se kasvaa järvien ja jokien rannoilla, ojissa, allikoissa ja tulvaniityillä.
Kymenlaakson ammattikorkeakoulu
Historia
Kymenlaakson ammattikorkeakoulu aloitti toimintansa 1. elokuuta 1996 ja vakinaistettiin	1. elokuuta 1999. Eri koulutusyksiköillä oli silti jo pitkät perinteet: nykyinen merenkulun koulutus Wiipurin merikoulu perustettiin 1868. Vuonna 1996 toimipisteitä oli yhdeksän, neljä Kotkassa, kolme Kouvolassa, yksi Kuusankoskella ja yksi Elimäellä. Vuonna 2007 Mussalon metsä- ja puutalouden toiminnot muuttivat Metsolan kampukselle Kotkassa ja Elimäen sosiaaliala siirtyi Kuusankoskelle. Vuonna 2010 merenkulun opetus siirrettiin Pookinmäeltä Katariinasta Metsolaan Kotkassa ja liiketalous ja kulttuuriala keskitettiin Kasarminmäelle Kouvolassa. Vuonna 2012 sosiaali- ja terveysalan opetus päättyi Kuusankoskella ja toiminnot jaettiin Kouvolan Kasarminmäelle ja Kotkan Jylpyn kampuksille. Vuoden 2014 elokuussa kaikki Kotkassa sijaitsevat toiminnot siirtyvät Metsolaan, jolloin kaikki toiminta keskittyi kahdelle kampukselle, Metsolaan ja Kasarminmäelle.
Pallokerho-35
Toiminnan jakautuminen
PK-35:n ja Vantaan Jalkapalloseuran yhteinen reservi- ja akatemiajoukkue PK-35/VJS nousi Kakkoseen kaudeksi 2012.
Naiset
PK-35:n naisjalkapallotoiminta alkoi vuonna 1978. Naisten edustusjoukkue pelaa kaudella 2020 Kansallisessa Liigassa, jonne se nousi edelliskauden päätteeksi.
Crayon Physics Deluxe
Kokoversion mukana pelissä on kenttäeditori, jolla tehtyjä kenttiä voidaan jakaa ja ladata verkkopalvelun välityksellä.
Jaime Arbós
Jaime Arbós Serra (s. 29. helmikuuta 1952 Terrassa) on espanjalainen entinen maahockeypelaaja ja olympiamitalisti. Hän pelasi seuratasolla Atlètic Terrassa HC:ssa.
Arthur Leonard Schawlow
Arthur Schawlow kuoli leukemiaan Palo Altonissa vuonna 1999, pian Arthur Schawlow Center -järjestön perustamisen jälkeen.
Gustaf Jansson (juoksija)
Gustaf Nils Jansson (5. tammikuuta 1922 Brattfors, Ruotsi – 11. huhtikuuta 2012 Karlstad, Ruotsi) oli ruotsalainen kestävyysjuoksija ja olympiamitalisti.
Jansson saavutti Helsingin kesäolympialaisissa 1952 pronssia maratonilla ajalla 2.26.07,0. Hän oli puolimatkassa kärjessä Emil Zátopekin kanssa, mutta putosi tämän vauhdista ja joutui loppumatkalla päästämään vielä Reinaldo Gornon ohitseen.
No Backups (Shades of Grey)
No Backups (Shades of Grey) on tamperelaisen rap-artisti Leijonamielen Ringo Ruffsoul -nimellä 4. joulukuuta 2009 internetissä julkaistu EP. EP julkaistiin ilmaiseksi, koska kaikki Leijonamieli & Putkimiehet -yhtyeen levyn taustoiksi tarkoitetut tiedostot olivat kadonneet Leijonamielen tietokoneelta, kun sitä oli päivitetty. Levyä ei ole miksattu.
Franz Lederer (jalkapallovalmentaja)
Ura
Marraskuussa 2004 Ledereristä tuli SV Mattersburgin päävalmentaja turkkilaisen Muhsin Ertuğralin saatua potkut tehtävistään. Hänen johdollaan SV Mattersburg sijoittui kaudella 2006–2007 liigassa kolmanneksi, mikä on joukkueen paras saavutus. Lisäksi hän luotsasi seuran kahdesti (2006 ja 2007) Itävallan cupin loppuotteluun. Ledererin pitkä ura Mattersburgin peräsimessä päättyi lopulta kauteen 2012/13, kun joukkue jäi Bundesliigan viimeiseksi ja putosi sarjasta. Lokakuussa 2013 hän palasi jälleen seuran valmentajaksi, mutta väistyi tehtävistään jo saman vuoden joulukuussa.
Kaikista kasvoista (kappale)
Kappaleeseen Helsinki-Vantaan lentoasemalla kuvattu musiikkivideo sai ensiesityksensä Levyraadissa 30. marraskuuta 2003. Videopalvelu YouTubeen video ladattiin Erikssonin Vevo-kanavalle 10. helmikuuta 2011.
Tatu Backman
Backman pelasi kasvattajaseurassaan Oulun Kärpissä kauteen 1999–2000 asti ja pääsi pelaamaan yhden ottelun 1. divisioonassa. Kaudet 2000–2005 Backman pelasi Mestiksessä KooKoon, Hermeksen ja Sportin riveissä. Vuosina 2005–008 hän pelasi Tanskassa Herlev Hornetsin ja Frederikshavn IK:n riveissä.
Susanna Tapani
Yksityiselämä
Tapani on opiskellut liiketaloutta Yhdysvalloissa. Joulukuussa 2016 hän valmistui Suomessa tradenomiksi pääaineinaan urheilumarkkinointi ja -johtaminen. Vielä neljä kuukautta myöhemmin hän opiskeli liiketaloutta avoimessa yliopistossa.
Åke Kihlman
Åke Henrik Kihlman (15. huhtikuuta 1901 Helsinki – 26. joulukuuta 1968 ) oli suomalainen teollisuusjohtaja. Hän sai vuorineuvoksen arvon 1951. Hän oli Tampellan toimitusjohtaja 1959–1961 ja sen jälkeen vielä johtokunnan puheenjohtaja. Hän oli myös Kaukomarkkinat Oy:n johtokunnan puheenjohtaja vuodesta 1947.
Karel Janoušek
Elämäkerta
Saksan miehitettyä Tšekkoslovakian Janoušek toimi ensin jonkin aikaa maanalaisessa liikkessä, mutta toisen maailmansodan alettua hän matkusti Ranskaan marraskuussa 1939. Ranskassa hän liittyi liittoutuneiden maaperällä toimineisiin Tšekkoslovakian ilmavoimiin. Saksan vallattua Ranskan Janoušek siirtyi edelleen Isoon-Britanniaan, jossa hänestä tuli jälleen Tšekkoslovakian ilmavoimien komentaja vuonna 1940 brittiläisellä ilmamarsalkkana. Hänellä oli myös varailmamarsalkan arvo kuninkaallisissa ilmavoimissa.
Kavitaatio
Kavitaatio hydrauliikassa
Jos hydraulinesteen paine laskee alle 0,7 bar on vaarana nesteen höyrystyminen. Höyrystyminen aiheuttaa komponenteissa kavitaatioeroosiota eli romahtavat höyrykuplat irrottavat metallia komponenteista.
Kavitaation ilmetessä koko hydrauliikkajärjestelmä saattaa vaurioitua.
Hyötykäyttö
Kavitaatiota käytetään hyödyksi ultraäänipuhdistuksessa. Siinä veteen johdettu ultraääni muodostaa pieniä kavitaatiokuplia, jotka irrottavat likaa.
Martti Järventie
Ura
Jokerivuosien jälkeen Järventie teki yhden vuoden sopimuksen Ruotsin Elitserienissä pelanneen Mora IK:n kanssa. Kausi oli Järventielle rikkonainen ja tilille kertyi vain 39 ottelua. Kesällä 2008 Järventie teki 1+1-vuotisen sopimuksen Oulun Kärppien kanssa. Hänelle tarjoiltiin Oulussa isoa roolia, mutta loukkaantumiset pilasivat kauden. Hän pelasi runkosarjassa 17 ottelua neljällä tehopisteellä ja voitti neljännen kerran SM-hopeaa. Kauden päätteeksi Järventie kirjoitti 1+1-vuotisen sopimuksen Helsingin IFK:n kanssa. Ensimmäisen HIFK-kauden 2009–2010 runkosarja sujui Järventieltä hyvin ja hän teki 27 tehopistettä. Lisäksi hänen +/– -tilastonsa näytti +12:ta, mikä oli liigan puolustajien viidenneksi paras. Seuraava kausi 2010–2011 sujui sekä Järventieltä että HIFK:lta vieläkin paremmin, sillä Järventie saavutti piste-ennätyksensä 34 ja kauden päätteeksi HIFK voitti mestaruuden. Mestaruuteen päättyneen toisen HIFK-kauden jälkeen HIFK ilmoitti purkaneensa Järventien sopimuksen tämän omasta pyynnöstä. Kesäkuussa 2011 Järventie teki Ilveksen kanssa neljän kauden pituisen sopimuksen. Järventie kuitenkin siirtyi toisen sopimuskauden aikana tammikuussa 2013 takaisin HIFK:hon loppukauden kattaneella vuokrasopimuksella. Kaudella 2015–2016 hän pelasi 13 ottelua HPK:ssa ennen siirtymistään Englantiin.
Kaunotrogoni
Kaunotrogoni (Trogon elegans) on trogonien heimoon kuuluva amerikkalainen lintu. Sen esiintymisalue ulottuu Yhdysvaltain eteläosista (Arizonan eteläosasta ja New Mexicon luoteisosasta) Meksikoon, Guatemalaan, El Salvadoriin, Hondurasiin, Nicaraguaan ja Costa Ricaan. Lajista tunnetaan neljä alalajia. John Gould kuvaili lajin holotyypin Guatemalasta vuonna 1834.
Jimmy Wargh
Jimmy Jan-Anders Wargh (s. 9. huhtikuuta 1976 Pietarsaari) on entinen suomalainen jalkapalloilija ja valmentaja. Suomessa hän pelasi suurimman osan urastaan pietarsaarelaisessa FF Jarossa. Nykyään (2021–) Wargh toimii Jaron päävalmentajana.
Cristina Elena Grigoraș
pienoiskuva|Cristina Elena Grigoraș Cristina Elena Grigoraș (s. 11. helmikuuta 1966 Satu Mare) on entinen romanialainen telinevoimistelija ja olympiavoittaja.
Battle Creek (Michigan)
Battle Creek sijaitsee Michiganin eteläisen puolen keskiosassa sijaitsevassa Calhounin piirikunnan luoteisosassa. Kaupunki on Battle Creek -joen ja Kalamazoojoen liitoskohdassa. Kaupunki sijaitsee on 37 kilometriä itään Kalamazoon kaupungista ja 79 kilometriä lounaaseen Lansingistä, Michiganin pääkaupungista.
Dannine Avara
Avaralla on kolme sisarusta Randa Duncan Williams, Milane Duncan Frantz ja Scott Duncan, joilla on yhtä suuri peritty varallisuus (osuus osakkeita hallinnoivasta säätiöstä edunsaajina). Poikkeukselliseksi Dan Duncanin jälkeläisten perinnön teki sen verovapaus. Yhdysvalloista puuttui vuonna 2010 kongresin lainsäädäntökiistojen liittovaltion perintövero (estate tax). Tämän seurauksena Dan Duncanin lapset säästivät perinnössä arvioiden mukaan jopa useita miljardeja dollareita.
Pseudomyicola spinosus
Pseudomyicola spinosus on Myicolidae-heimoon kuuluva merivesissä elävä äyriäislaji. Se on sukunsa Pseudomyicola ainoa hyväksytty laji. Sillä on 2 alalajia. Se loisii atlantinsinisimpukassa (Mytilus edulis) tai on sille kommensalistinen laji.
Supercross
AMA Supercross
Maailman arvostetuin ja kovatasoisin supercross-sarja on AMA Supercross. AMA:ssa ajetaan kahta luokkaa; ns. pääluokka eli 450cc ja Lites-luokka (125–250cc). Sarjan luultavasti kaikkien aikojen paras kuski on Ricky Carmichael, joka on voittanut Lites-luokassa yhden mestaruuden ja isossa luokassa viisi mestaruutta. Tällä hetkellä AMA-sarjaa dominoivat Ryan Villopoto, Ryan Dungey, James Stewart Jr. sekä Chad Reed.
Helsinge gymnasium
Helsingessä voi opiskella ruotsia äidinkielenä, suomea äidinkieltä vastaavana kielenä, espanjaa, kiinaa, ranskaa ja saksaa. Koulu sijaitsee yläasteen (Helsinge skola) kanssa samalla pihalla.
Chad Reed
thumb|Chad Reed Chad Reed (s. 15. maaliskuuta 1982 Kurri Kurri, Australia) on australialainen motocross- ja supercrosskuljettaja. Reed ajoi tällä kaudella AMA Supercross -sarjaa Hondalla, TwoTwo Motorsports -tallissa. Reedin kilpailunumero on ollut koko uransa ajan pääasiassa 22, mutta kauden 2009 hän ajoi supercross-kisat numerolla 1.
Richard Attenborough
Attenborough aloitti uransa Britanniassa teatterissa ja elokuvissa ja esiintyi kahden vuoden ajan muun muassa Agatha Christien näytelmän Hiirenloukku alkuperäisessä kokoonpanossa. Vuonna 1959 Attenborough perusti Bryan Forbesin kanssa Beaver Filmsin, jolle Attenborough tuotti joitakin elokuvia. Hänen ensimmäinen Hollywood-elokuva oli Suuri pakoretki (1963) ja ensimmäinen ohjaustyö Oi! Mikä ihana sota (1969). Lopulta vuonna 1982 ilmestyi Attenborough'n noin 20 vuoden ajan suunnittelema Gandhi, josta Attenborough palkittiin parhaan ohjauksen Oscarilla. Gandhin jälkeenkin monet Attenborough'n ohjaukset olivat elämäkertaelokuvia, ja lisäksi hän palasi vielä näyttelijäksi Jurassic Parkissa ja sen jatko-osassa.
Nuoruus
Richard ei pyrkinyt veljistään poiketen akateemiselle uralle, mutta hän oli jo nuorena kiinnostunut näyttelemisestä. Hän päätti omien sanojensa mukaan ryhtyä näyttelijäksi nähtyään vuonna 1935 Charles Chaplinin Kultakuumeen.
Teatterissa ja elokuvissa
Attenborough esiintyi 1950-luvulla sekä teatterissa että elokuvissa. Hän teki vuonna 1949 teatterissa neuroottisen roolin, mieleltään järkkyneenä sotilaana Arthur Laurentsin näytelmässä Home of the Brave. West Endissä hän näytteli marraskuusta 1950 alkaen yli vuoden pyörineessä To Dorothy a Son -farssissa. Attenborough kuului myös Agatha Christien vuonna 1952 ensiesityksen saaneen Hiirenloukun alkuperäiseen kokoonpanoon. Hän oli kiinnitettynä näytelmään kahden vuoden ajan. Teatteriesitysten ohella hän näytteli myös elokuvissa ja teki roolit muun muassa elokuvissa Operaatio Normandia (1952) ja Laiva kuoli häpeään (1955). Attenborough näytteli 1950-luvun puolivälissä muutamissa Boultingin veljesten satiirisissa elokuvissa, jotka hyökkäsivät brittiläisiä yhteiskunnallisia instituutioita vastaan.
Kandit
Sarjan kahtena ensimmäisenä tuotantokautena seurattiin lääketieteen kandidaattien kesätöiden tapahtumia. Kolmas tuotantokausi seurasi hammaslääkärikandien kesätöitä.
Bram Som
Som sijoittui viidenneksi alle 20-vuotiaiden MM-kilpailujen 800 metrillä Annecyssä 1998 ajalla 1.48,36. Seuraavana vuonna hän saavutti samassa lajissa pronssia junioreiden Euroopan-mestaruuskilpailuissa Riiassa. Sydneyn olympialaisissa 2000 hän putosi alkuerissä. Vuonna 2001 hän karsiutui välierissä sekä sisä- että ulkoratojen MM-kilpailuissa.
Kjell Samuelsson
Kjell William Alf Samuelsson (s. 18. lokakuuta 1958 Tingsryd, Ruotsi) on ruotsalainen entinen jääkiekkopuolustaja ja nykyinen valmentaja. Peräti 201 cm pitkä puolustava puolustaja pelasi rightin puolelta. Samuelsson pelasi NHL:ssä yhteensä 813 runkosarjaottelua tehoin 48+138=186. Jäähyminuutteja tuli 1225, joka on NHL:n ruotsalaispelaajilta kaikkien aikojen neljänneksi eniten. Samuelsson oli kaudella 2009–2010 AHL-joukkue Adirondack Phantomsin apuvalmentaja.
Ura
Kaudeksi 1985–1986 Samuelsson siirtyi New York Rangersin organisaatioon. Hän pelasi lähes koko kauden farmijoukkue New Haven Nighthawksissa, ja NHL:n puolella Samuelsson pelasi yhdeksän ottelua sekä runkosarjassa että pudotuspeleissä. Kaudella 1986–1987 hän murtautui NHL:ään. Samuelsson aloitti kauden Rangersissa, jossa 30 ottelussa syntyivät tehot 2+6=8. Hänet kuitenkin kaupattiin joulukuussa 1986 toisen kierroksen varausvuoron kanssa Philadelphia Flyersiin vaihdossa Bob Froeseen. Samuelsson pelasi Flyersissä uransa viisi pisteiden valossa parasta NHL-kauttaan. Hän teki kaudella 1987–1988 yhden kauden piste-ennätyksensä tehoilla 6+24=30. Samalla kaudella syntyi myös Samuelssonin yhden kauden jäähyennätys 184 minuutilla. Hän pelasi kauden aikana NHL:n tähdistöottelussa.
Maajoukkue
Samuelsson edusti Ruotsia vuoden 1991 MM-kilpailuissa sekä Kanada-cupissa.
USS Saipan (LHA-2)
USS Saipan (runkonumero LHA-2) oli Yhdysvaltain laivaston Tarawa-luokan maihinnousualus.
Hedelmöityshoito
Koeputkihedelmöitys eli IVF
Raskausprosentti yhtä IVF-hoitokiertoa kohti on noin 20-35 prosenttia ja ns. lapsi kotiin -prosentti jonkin verran alhaisempi. Naisen ikä vaikuttaa koeputkihedelmöityksen onnistumiseen. Yhdysvalloissa v. 2002 alle 35-vuotiaista naisista elävän lapsen synnytti 37 prosenttia yhtä IVF-hoitokiertoa kohti, jos käytetään naisen omia munasoluja. 42-vuotiailla naisilla vastaava luku oli 4 prosenttia.
Tilanne ennen hedelmöityshoitolakia
Monessa muussa valtiossa, esimerkiksi kaikissa muissa Pohjoismaissa, hedelmöityshoitoja koskeva laki on olemassa.
Uusi hedelmöityshoitolaki
Hedelmöityshoitoja koskeva lainsäädäntö hyväksyttiin eduskunnassa 22.12.2006, jolloin hallituksen esityksen pohjalta vahvistettiin Laki hedelmöityshoidoista (1237/2006) ja Laki isyyslain muuttamisesta (1238/2006). Uusi lainsäädäntö astui voimaan 1.9.2007. Uusi laki koskee niitä toimenpiteitä, joissa naiseen viedään sukusoluja tai alkioita raskauden aikaansaamiseksi; lisäksi lailla säädellään sukusolujen luovuttamista ja varastointia. Kuitenkaan hedelmöityshoidoissa käytettäviä teknisiä menetelmiä ei laissa määritellä. Laki ei aseta parisuhdevaatimusta hedelmöityshoitojen taikka keinohedelmöityksen edellytyksenä. Sijaissynnyttäjän käyttöä uusi laki ei salli.
Meamea Thomas
Thomas edusti Kiribatia Ateenan olympialaisissa 2004, jolloin hänen kotimaansa osallistui ensimmäisen kerran olympialaisiin. Hän toimi Kiribatin lipunkantajana avajaisissa. Thomas sijoittui painonnoston 85 kg:n sarjassa kolmanneksitoista. Tempauksessa hän nosti 130 kg ja työnnössä 162,5 kg saaden yhteistuloksen 292,5 kiloa.
John Kennedy Toole
Toole ei lukuisista yrityksistä huolimatta saanut teoksiaan julkaistua elinaikanaan, vaan hän ajautui itsemurhaan vuonna 1969. Hänen tunnetuin teoksensa on Typerysten salaliitto, joka ilmestyi vuonna 1980 Toolen äidin vietyä käsikirjoituksen kirjailija Walker Percylle. Percy huolehti käsikirjoituksen läpimenosta kustantajalle.
ZNKR jōdō Suomessa
Peter West-sensei ja ensimmäiset graduoinnit
Koska uuden lajin juurruttaminen Suomeen ei ollut mahdollista pelkällä hyvällä tahdolla, piti suomalaisten jōdōkoiden olla valmiita lähtemään ulkomaisille leireille hakemaan oppia jōdōssa. Ulkomaisia opettajia tarvittiin myös opettamaan seitei jōdōta kotimaisilla leireillä. Aluksi leireillä opettajat ovat opettaneet sekä seitei iaidōta että jōdōta omissa harjoituksissaan leiriläisille. Ensimmäisiin sensei vierailijoihin kuuluivat José Martinez-Abarcan entinen opettaja, englantilainen Peter West -sensei (iaidō 7. dan, jōdō 4. dan, kendo 1. dan) pitäen Suomessa 2003 jopa kaksi jōdō/iaidō leiriä. Hän pitikin ensimmäiset kyū-graduoinnit jōdōssa Suomessa toukokuussa vuonna 2003. right|thumb|250px|[[Takao Momiyama-sensei (ZNKR iaidō renshi 7. dan, ZNKR jōdō renshi 7. dan ja kendo 5. dan, kuvassa vasemmalla) ja Onishi-san (Japanin yliopistojen iaidō-mestari 4. danin luokassa vuodelta 2004) Pori Jazz -kendoleirin kata-harjoituksessa Yyterin hiekkarannalla heinäkuussa vuonna 2004.]]
ZNKR jōdō vyöarvojen graduointi Suomessa
Suomen kendo­seurojen keskus­liitolla (FKA) ei ole vielä mahdollisuuksia järjestää ZNKR jōdō taso­kokeita dan-tasolla. Euroopan kendo­liiton (EKF) sääntöjen mukaan jo 1. danin kokeen raatiin vaaditaan viisi vähintään 4. danin suorittanutta taso­koe­tuomaria. ZNKR jōdōn dan-arvot pitää toistaiseksi graduoida ulko­maisilla leireillä tai sitten vuosittain järjestettävissä EM-kisoissa. Näissä tapahtumissa järjestetään EKF:n säännöt ja vaatimukset täyttäviä dan-taso­kokeita. Näin suoritetut dan-arvot pätevät IKF:n kriteerien mukaan kansain­välisesti. Kyu-arvoja voidaan suorittaa Suomen kendo­seurojen keskus­liiton jäsen­seuroissa FKA:n taso­kokeen suorittamis­sääntöjen ja käytäntöjen mukaan.
Tukholman EM-2004 ZNKR jōdō-kisat
Tukholma 2004 oli Suomen jōdō-maajoukkueen debyytti. Kyseessä oli myös suomalaisten jōdōkoiden ensimmäinen kilpailu kautta aikain, sillä tätä ennen ei kotimaassakaan oltu kilpailtu. Suomi osallistui yksilökisoissa shodan-luokkaan ja joukkuekilpailuun. Huolimatta kokemattomuudestaan suomalaiset saivat tuomaripisteitä, vaikka varsinaista menestystä ei vielä tullutkaan.
Jōdōn Suomenmestaruus yksilöt – yudansha
ZNKR jōdōn Suomenmestaruus yksilöt – yudansha
Miranda (jalkapalloilija)
Saavutukset
São Paulo
Devi
Devi on hindulaisuudessa kaikkien elollisten äiti. Hänen oikea kätensä pitelee iloa ja tuskaa ja hänen vasen kätensä pitelee elämää ja kuolemaa. Hän on hedelmällisyyden, sateen, terveyden ja luonnon jumalatar. Hindujen mukaan Devi pitää universumia kohdussaan. Hän on myös kuoleman ja sairauksien jumalatar.
Optoelektroniikka
thumb|[[LEDit ovat optoelektroniikkaa]] Optoelektroniikka tarkoittaa laajasti ottaen sähkövirran muuttamista valoksi tai toisinpäin.
Hackney (Lontoon kaupunkipiiri)
Hackney kuuluu kahdentoista kaupunkipiirin ryhmään, jotka yhdessä muodostavat Sisä-Lontoon (Inner London). Hackneyn eteläiset alueet, kuten Hoxton ja Shoreditch, luetaan usein kuuluviksi East Endiin.
Thomas Pennant
Thomas Pennant kävi Wrexhamin alkeiskoulua ennen muuttoa Thoas Croftin kouluun Fulhamiin 1740. 1744 hän pääsi Queen's Collegeen Oxfordiin, josta hän myöhemmin meni Oriel Collegeen. Kuten monet varakkaasta suvusta lähtöisin olleet opiskelijat ei Pennantkaan suorittanut loppututkintoa. 1771 hänen työnsä eläintieteilijänä kuitenkin palkittiin kunniamaininnalla.
Pennant työllisti täyspäiväisesti taiteilija Moses Griffithin, joka kuvitti pääosan Pennantin kirjoista. Taiteilija John Ingleby teki myös runsaasti kuvituksia Pennantin teoksiin.
Roman Rurua
Rurua voitti olympiakultaa 63 kilogramman painoluokassa 1968 Mexico Cityn olympialaisissa. Neljä vuotta aiemmin Tokio olympialaisissa hän oli jäänyt hopealle kärsittyään loppuottelussa tappion unkarilaiselle Imre Polyákille.
Henkirikos
Maailmalla
Vuonna 2012 maailmassa tehtiin 437 000 henkirikosta, joista lähes 40 prosenttia tehtiin Amerikan maissa. Maailman murhatilastojen kärjessä on YK:n vuonna 2014 julkaiseman tutkimuksen mukaan Honduras, jossa tehdään 90,4 murhaa 100 000 asukasta kohden. Toisena 53,7 Venezuela, 44,7 Belize ja 41,2 El Salvador. Vastaava luku Suomessa on noin 2 murhaa 100 000 asukasta kohden. Kaikkien henkirikosten uhreina kuolee Suomessa vuosittain 100–150 ihmistä.
Nuoret henkirikosten tekijöinä
Alle 21-vuotiaiden osuus henkirikoksiin syyllistyneistä on vajaat 10 prosenttia. Heistä noin 90 prosenttia on poikia. Varsinkin alle 18-vuotiaiden tyttöjen tekemät henkirikokset, kuten vuonna 2015 tapahtunut Seinäjoen teinisurma, ovat Suomessa äärimmäisen harvinaisia: vuosina 2003–2011 yksikään 15–17-vuotias tyttö ei syyllistynyt henkirikokseen.
Zac Rinaldo
Zac Rinaldo (s. 15. kesäkuuta 1990 Mississauga, Ontario, Kanada) on kanadalainen jääkiekkoilija, joka edustaa NHL-joukkue Columbus Blue Jacketsin organisaatiossa. Pelipaikaltaan Rinaldo on vasen laitahyökkääjä. Rinaldon vahvuuksiin kuuluvat vahva luisteleminen, fyysisyys, energisyys sekä tappeleminen.
Röyhelökotingat
Aiheesta muualla
Coracine ornée
Tiili
Ulkonäkö
Tiilen näkyvät pinnat voivat olla käsiteltyjä: sileitä, eri tavoilla harjattuja, revittyjä tai muotilla kuvioituja pintoja. Kuviot saadaan aikaan muokkaamalla kosteaa tiilimassaa ennen polttoa. Polton jälkeen tiili voidaan myös halkaista tai lohkoa.
Paavo Lonkila
Jatkosodassa Lonkila oli kaukopartiomiehenä 14. divisioonan kaukopartiossa Rukajärven suunnalla.
Naamiotrogoni
Naamiotrogoni (Trogon personatus) on trogonien heimoon kuuluva eteläamerikkalainen lintu. Sen esiintymisalue käsittää pääasiassa Andien alueen Kolumbian pohjoisosista ja Venezuelan länsiosista etelään Peruun ja Boliviaan. Lajista tunnetaan yhdeksän alalajia. John Gould kuvaili lajin holotyypin Kolumbian Choachísta 1 996 metrin korkeudesta vuonna 1842.
Kenneth Geddes Wilson
Wilson kuoli kesäkuussa 2013 sairaskodissa Mainen Sacossa. Cornellin yliopiston julkaiseman tiedotteen mukaan Wilson kuoli lymfooman komplikaatioihin.
Jaakko Juteini
Teokset
Juteinin poika julkaisi isänsä suomenkielisen kirjoitukset yhdeksänä kirjana nimellä ''Jak. Juteinin kirjoja''. Juteini lienee ensimmäinen suomenkielinen kirjailija, jolta julkaistiin kootut teokset. Sen jälkeen hänen teoksiaan ei ole juurikaan painettu uudelleen, vaikkakin Ahti Laineen toimittama valikoimateos Voi sun juttujas, Juteini sisältää otteita useista Juteinin suomenkielisistä kirjoista. Juteinin runot ovat jääneet hänen muuta tuotantoaan vahvemmin elämään. Moni tuntee kieliasultaan hiukan modernisoidun version ensimmäisen säkeistön Juteinin sepittämästä runosta Laulu Suomessa:
Toni Schumacher
Toni Schumacher (s. 1. joulukuuta 1938) on saksalainen entinen jalkapalloilija, pelipaikaltaan maalivahti.
Vuosina 1960—1968 Schumacher pelasi 1. FC Kölnissä, missä hän voitti vuosina 1962 ja 1964 Saksan liittotasavallan mestaruuden. Vuonna 1968 hän voitti joukkueessa Saksan Cupin. Kaikkiaan hän pelasi urallaan Bundesliigassa 58 ottelua.
Félix Malloum
Malloum erosi 23. maaliskuuta 1979 ja asettui Nigeriaan. Hän palasi Tšadiin toukokuussa 2002.
Lamentarola
Lamentarola on Seppo Sillanpään studiolevy vuodelta 1990.
Myyrä (animaatiohahmo)
Myyrä on pieni ja iloinen kontiainen, joka mielellään tutustuu uusiin asioihin. Hahmo puhuu hyvin vähän, mutta ilmaisee itseään erilaisin sanattomin huudahduksin sekä nauramalla ja itkemällä. Sarjan ensimmäisissä osissa Myyrä tutustuu uuteen teknologiaan. Myöhemmin animaatiot alkoivat keskittyä erilaisiin arjen ilmiöihin ja vastoinkäymisiin, joista Myyrä kekseliäisyytensä avulla selviää. Tärkeässä roolissa ovat tunteet, joiden tunnistamiseen ja hallitsemiseen lapset saavat Myyrän seikkailuista esimerkkiä. Myös luonnonsuojelu on toistuva teema.
The Corrs
The Corrs on irlantilainen popyhtye, joka koostuu neljästä sisaruksesta: Jim, Sharon, Caroline ja Andrea Corr. Vakituisina jäseninä ovat lisäksi mukana kitaristi Anto Drennan ja basisti Keith Duffy, jotka eivät kuitenkaan ole näkyvästi esillä yhtyeen julkisuuskuvassa. Yhtye on suosittu erityisesti Euroopassa, Australiassa ja Aasiassa. Sen jäsenet ovat kotoisin Dundalkista.
Historia
Yhtyeen päälaulaja Andrea Corr julkaisi sooloalbuminsa Ten Feet High vuoden 2007 kesällä. Suomen julkaisupäivä oli 27. kesäkuuta 2007. Levyä oli tuottamassa muun muassa U2:n Bono. Ten Feet High on melodista ja soljuvaa poppia.
Urpo Korhonen
Korhonen edusti Kerkonkosken Ketterää, Rautalammin Urheilijoita, Evon Metsäpoikia ja Jämsänkosken Ilvestä. Hiihdossa hän voitti kaksi viestin Suomen mestaruutta vuonna 1951 Jämsänkosken Ilveksen ja 1954 Evon Metsäpoikien riveissä, ja kestävyysjuoksijana hän sijoittui vuoden 1952 Kalevan kisoissa 10 000 metrillä viidenneksi.
Rita Varonen
Rita Varonen (s. Miskolc, Unkari) on unkarilaissyntyinen kuoronjohtaja. Hän toimii nykyään kuoronjohtajana Jyväskylässä. Hän on valmistunut diplomikuoronjohtajaksi Budapestin Liszt-Akatemiasta vuonna 1987, ja nykyisin toimii Jyväskylän Ammattikorkeakoulussa (JAMK) kuoronjohdon lehtorina ja opettaa myös orkesterinjohtoa sekä säveltapailua. Hänen johtamiaan kuoroja ovat Kamarikuoro Cantinovum, Jyväskylän Naislaulajat, Harjun Laulu ja Suomen Ortodoksinen Kanttorikuoro. Varonen on johtanut Jyväskylän Puhallinorkesteria vuosina 2012-2016. Tällä hetkellä hän johtaa perustamansa Puhallinorkesteri Aaltoa.
Peittaus
Pieniä kappaleita voidaan peitata sähkökemiallisesti tai pastojen ja geelien avulla sivellinpeittauksena. Suurempien kappaleiden peittaus suoritetaan joko uppopeittauksena altaassa tai ruiskupeittauksena. Uppopeittaus suoritetaan yleensä yrityksen peittaamossa tai uppopeittaamiseen erikoistuneessa yrityksessä. Myös ruiskupeittaaminen vaatii asiantuntevan ammattilaisen.
Jyväskylän ammattikorkeakoulu
Jyväskylän ammattikorkeakoulu on tehnyt koulutusvientiä esimerkiksi sairaanhoitajakoulutusta Kazakstaniin ja Kiinaan sekä koulutuksen kehittämishankkeessa Egyptiin.
Kampukset
Jyväskylän ammattikorkeakoulun hallitus on päättänyt vuokrata 2 000-3 000 neliötä sosiaali- ja terveysalan sekä tutkimustoiminnan käyttöön Hippokselle valmistuvista tiloista. Tilat sijaitsevat lähellä uutta sairaalaa. Hippoksen alueelle valmistuvan osaamiskeskuksen kuudes kerros on varattu JAMK:in käyttöön.
Koulutusalat
Jyväskylän ammattikorkeakoulu on saanut oman koulutusvastuun rakennusmestarien kouluttamisesta. Koulutus tulee yhteishakuun syksyllä 2022 ja koulutus alkaa kevätlukukaudella 2023. Aiemin tätä koulutusta on toteutettu Jyväskylässä Seinäjoen ja Tampereen ammattikorkeakoulujen kanssa alihankintana.
Tatra T813
Ensimmäinen prototyyppi autosta valmistui vuonna 1960. Se oli ensimmäinen bulldog-ohjaamolla ja myös ensimmäinen neljällä vetävällä akselilla varustettu Tatra. Auto perustui pitkälti T111:n ja T138:n komponentteihin valmistuskustannusten minimoimiseksi. Hyvin pian kuitenkin huomattiin että monet osat vaativat uudelleensuunnittelua.
Sähköjärjestelmä
Auton sähköjärjestelmä oli 24-volttinen ja autossa oli kaksi 12 voltin akkua. Sähkölaitteet olivat PAL Magnetonin valmistamat.
T813:een pohjautuvat sotilassovellukset
T813:n alustaa ja komponentteja hyödynnettiin myös erilaisissa asejärjestelmissä ja erikoisajoneuvoissa. Näistä merkittävimpiä olivat raketinheitinjärjestelmä RM-70, panssaroitu miehistönkuljetusajoneuvo OT-64 SKOT sekä ajoneuvoalustainen haupitsi DANA.
Siviilisovellukset
Hyvä etenemiskyky on tehnyt vanhoista T813-yksilöistä suosittuja off road -ajoneuvoja.
Siuru
thumb|300px|Siuru, 1917.Takana Peet Aren (vas.), Otto Krusten, edessä: istumassa Friedebert Tuglas (vas.), Arthur Adson, Marie Under, August Gailit, Johannes Semper (taaempi) ja Henrik Visnapuu. Siuru oli vuonna 1917 perustettu virolainen kirjailijayhdistys. Se jatkoi Noor-Eestin estetismin ja individualismin linjoilla, mutta symbolismin tyyliainesten oheen tuli futurismia ja ekspressionismia. Yhdistyksen julkaisu Siuru-albumi ilmestyi 1917–1919. Yhdistys myös harjoitti kustannustoimintaa. Useat jäsenet suuntautuivat 1920-luvulla Tarapitaan.
SV Ried
SV Ried on vuonna 1912 perustettu jalkapalloseura Ried im Innkreisista Ylä-Itävallasta. Seuran miesten edustusjoukkue pelaa kaudella 2018–2019 maan toiseksi korkeimmalla sarjatasolla.
Huittisten hirvenpää
Mesoliittinen esine
Hirvi on kuvattu niin luonnonmukaisesti, että mallina oli selvästi kaadettu eläin. Asiantuntijan arvion mukaan kohteena oli noin vuoden ikäinen vasa, joka oli ollut kuolleena jo muutamia päiviä. Realismista on kuitenkin poikettu silmien ja korvien kuvailussa. Silmät ovat pyöreät pallot ja korvat pyöreät korvakkeet.
Kuusisen klubin murhat
Paikka
thumb|200x200px|Murhien tekopaikka, Kamenno-ostrovski prospekt 26–28, [[Pietari (kaupunki)|Pietari.|alt=]] Kuusisen klubi sijaitsi Pietarin Kammeno-Ostrovin katu 26–28:n viidennen kerroksen huoneistossa 116. Klubi oli nimetty Otto Wille Kuusisen kunniaksi, koska helmikuussa 1920 oli tullut tieto, että Kuusinen olisi ammuttu Suomessa. Sitä käytettiin suomalaisten kommunistien kokouspaikkana, kunnes se vuoden 1920 loppupuolella lakkautettiin ja siellä olleet Kuusisen kirjoittamat kirjat ja kaikki muistoesineet hävitettiin. Syynä oli Kuusisen maineen ryvettyminen keskuskomitean silmissä hänen ihmeteltyään klubin murhille julkisesti esitettyjä perusteluja. Kuusinen oli tässä vaiheessa hengenvaarassa, sillä Eino Rahjan johtama SKP:n sotilasjärjestö oli päättänyt Kuusisen surmaamisesta. Ylellinen talo rakennettiin vuosina 1910–1914, ja siinä asui lukuisia suomalaiskommunisteja.
Hyökkäys
Hyökkäyksen jälkeen ampujat kirjoittivat tekoaan perustelleen kirjeen ja antautuivat sen jälkeen miliisille vapaaehtoisesti.
Lumimies
Arveluja lumimiehen lajista
Ne tutkijat, jotka eivät täysin tyrmää lumimiehen olemassaolon mahdollisuutta, ovat esittäneet, että kyseessä voisi olla jokin sukupuutolta välttynyt Gigantopithecus-laji. Toisen teorian mukaan jeti on vuoristo-oloihin sopeutunut orankilaji.
Martha Higareda
Martha Elba Higareda Cervantes (s. 24. elokuuta 1983 Villahermosa, Tabasco) on meksikolainen näyttelijä, tuottaja ja käsikirjoittaja.